lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv en lv en nl lv de lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Ar dažādām aktivitātēm atzīmēti Staiceles pilsētas svētki – Alojas administrācija
Alojas pilsētas un pagasta pārvalde
Ar dažādām aktivitātēm atzīmēti Staiceles pilsētas svētki
Liāna Lilenblate-Sipko04.08.2016 Aktualitātes, Staiceles kultūras nams, Staiceles lībiešu muzejs "Pivālind", Staiceles pilsēta un pagasts
Jūlija beigās staicelieši kā allaž atzīmēja svētā putna “Pivālind” svētkus un aicināja arī ikvienu no mums baudīt mākslu, mūziku, radoši darboties, izzināt, iepazīt pilsētas un pagasta skaistākās vietas, rādīt savu varēšanu kulinārijā, izklaidēties un sportot.
Svētku pirmajā dienā pulciņš interesentu devās ekskursijā pa tuvāko apkārtni, lai raudzītu skaistākās, sakoptākās un darbīgākās sētas un saimniecības. Apskate sākās ar Veclauru pilskalna un pareizticīgo dievnama apmeklējumu Alojas pagastā. Tālāk ceļš veda uz Ungurpils bioloģisko saimniecību “Lielkalni”, kur saimnieki piedāvāja nogaršot dažādu ogu produkciju. Staiceles pagastā apskatīja “Ķekaru” mājas, brauca garšot saimniecības “Ģinēni” audzētās krūmmellenes un viesojās Rozīšu-Lūšu ģimenes un Jautrītes Pelēkās sakoptajos dārzos.
Vakarpusē norisinājās orientēšanās spēle, kuras uzdevums bija trīs stundu laikā pilsētā dažādos objektos atrast izvietotās stārķa fotogrāfijas. Spēle pulcēja 7 komandas un rezultātā trīs komandas saņēma vienādu punktu skaitu.
Savukārt Brīvdabas laukumā pie Audēju namiņa pulcējās tie, kuriem tīk kino un kopīga vakarēšana. Kino cienītāji skatījās filmu “Limuzīns Jāņu nakts krāsā”, notika orientēšanās spēles uzvarētāju sumināšana, kā arī Ilgas Līsmanes un Edītes Kalniņas gatavotās zupas baudīšana.
Svētku otro dienu ievadīja ziedu upes veidošana pie Audēju namiņa. Floristes Ilzes Kalējas vadībā brīvprātīgie no ziediem kārtoja stilizētu upi Salacu, kura iztek no Burtnieku ezera (laukumā esošā dīķīša).
Radošās darbnīcas piedāvāja izmēģināt roku aušanā ar pērlītēm, dziju mandalu veidošanā un citos rokdarbos. Atzīmējot Staiceles futbola 90. gadskārtu, pie klētiņas bija skatāma fotoizstāde “Staiceles futbolam 90”. Mazākie svētku viesi izbaudīja atrakciju piedāvājumu un ļāvās seju apgleznošanai.
Ap pusdienlaiku dienas centrā pulcējās prasmīgākās kūku cepējas. Kūku cepšanas konkurss pilsētas svētkos norit jau otro gadu. Šogad organizatori rosināja rādīt varēšanu saldā rolbiskvīta cepšanā. Konkursam atsaucās piecas drosmīgas cepējas, kuras žūrijas un apmeklētāju vērtējumam nodeva 8 gardumus. Par izcilākās svētku kūkas meistaru nominēja staicelieti Aiju Bunci, bet degustācijas apmeklētāji par savu simpātiju atzina Vizmu Lūsi.
Trīsgadīgo staiceliešu uzņemšana pilsētnieku kārtā ik gadu ir viens no apmeklētākajiem pasākumiem svētku laikā. Tie galvenokārt vienkopus pulcē ģimenes ar bērniem, vecvecākus un citus interesentus. Šogad staiceliešu pulkā uzņēma 17 bērnus, kuri sasnieguši trīs gadu vecumu. Mazie ķipari saņēma īpašu apliecību no Staiceles pārvaldes vadītāja Pētera Kuzmenko un rokasspiedienu no stārķa Profesora (Inga Neimane). Pēc tam katrs trīsgadnieks tika izšūpots īpaši rotātās šūpolēs. Mazuļu vecāki parakstījās Goda grāmatā, bet atmiņai no skaistā pasākuma katram mazulim paliks īpašs stārķis – rotaļlieta, kas teju sniedzas viņu augumā. Pēc svinīgās daļas sanākušos priecēja radošās grupas “Teātris un Es” uzvedums “Sunītis un Kaķīte”. Svinīgās daļas starplaikos muzicēja kultūras nama mūzikas un ritma pulciņa audzēkņi skolotājas Līgas Siliņas vadībā.
Tikmēr futbola cienītāji vēroja un juta līdzi mājinieku FK “Staiceles Bebri” sacensībai ar FK “Valmiera” komandu.
Svētki noslēdzās ar deju koncertu Staiceles pilsētas estrādē. Koncertā piedalījās tautas deju kolektīvi no Limbažiem, Salacgrīvas, Viļķenes un Pociema, tāpat deju grupa “Gūzel” no Ungurpils un Staiceles kultūras nama sieviešu vokālais ansamblis “Vēlreiz”. Skatītājus un dalībniekus priecēja iespaidīgs uguns šovs, bet aktīvākie pilsētas svētku dalībnieki lustējās zaļumballē grupas “Liepavots” spēlētās mūzikas pavadībā.
Organizatori pateicas visiem, kuri palīdzēja svētku sagatavošanā.
Liānas Lilenblates-Sipko teksts un foto
Foto: Indra Jaunzeme, Jautrīte Pelēkā, Einārs Bērziņš
← Skolēni pēc 60 gadiem apciemo skolotāju
Ar jauno mācību gadu tiks ieviesta maksa par izglītības ieguvi profesionālās ievirzes izglītības iestādēs →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.